ΔΕΛΤΙΟ ΤΥΠΟΥ

ΠΡΟΣ ΜΜΕ

**Δήλωση Προέδρου ΔΗΣΥ κ. Αννίτας Δημητρίου για την υποψηφιότητα του πρώην Υπαρχηγού της Αστυνομίας κ. Δημήτρη Δημητρίου ως Αριστίνδην για τη Λευκωσία**

Η απόφασή μας να προτείνουμε τον αγαπητό μου Δημήτρη Δημητρίου ως Αριστίνδην υποψήφιο στη Λευκωσία, έρχεται ως αποτέλεσμα βαθιάς εκτίμησης στην πορεία και στην αξιόλογη προσφορά του. Υπηρέτησε για δεκαετίες, με ευσυνειδησία, με πίστη σε αξίες, συνέπεια και σοβαρότητα.

Ο κ. Δημητρίου φέρνει μαζί του πολύτιμη γνώση και εμπειρία. Εμπειρία ζωής, εμπειρία διαχείρισης κρίσεων, εμπειρία που μπορεί να μετατραπεί σε λύσεις για τα μικρά και μεγάλα ζητήματα που απασχολούν την κοινωνία μας: την έννομη και δημόσια τάξη, το μεταναστευτικό, την οδική ασφάλεια, το κυκλοφοριακό, την καθημερινότητα του πολίτη.

Αγαπητέ μου Δημήτρη χαίρομαι πολύ που θα σε έχουμε μαζί σε αυτήν την πορεία. Να ξέρεις ότι οι δικές σου προτεραιότητες είναι και δικές μας. Ανυπομονώ να διανύσουμε μαζί αυτή την πορεία. Καλωσόρισες.

**8.9.2025**